# Innkalling til drøftingsmøte i henhold til arbeidsmiljøloven

# § 15-1

[Bedriften] viser til tidligere informasjon vedrørende nedbemanning, og vil med dette innkalle deg til et drøftingsmøte i henhold til arbeidsmiljøloven § 15-1 [dato, tid og sted].

Tema for møtet er ditt ansettelsesforhold. Dersom du ønsker det kan din tillitsvalgte eller annen rådgiver delta i møtet. Bedriften ber om å få opplyst på forhånd om du skal ha med ekstern rådgiver.

Aml § 15-1 pålegger arbeidsgiver å gjennomføre drøftelser med den enkelte arbeidstaker før beslutning om individuelle oppsigelser fattes. Formålet er at den enkelte arbeidstaker skal gis anledning til å opplyse arbeidsgiver om forhold som kan være avgjørende for hvem som vil bli sagt opp.

For at [bedriften] skal kunne gjøre de riktige vurderinger er det viktig at du nøye tenker igjennom eventuelle personlige forhold som du mener bedriften bør opplyses om, og senere bør ta hensyn til.

Ved vurderingen vil bedriften som utgangspunkt vektlegge følgende forhold:

- [Ansiennitet]

- [Kompetanse]

- [Individuelle forhold]

- [...]

Punktene er ikke uttømmende, og vi understreker derfor at det er viktig at du bidrar med nødvendig tilleggsinformasjon.

Hvis møtetidspunktet ikke passer må du gi en snarlig tilbakemelding til undertegnede. Møter du ikke og har undertegnede ikke på forhånd fått beskjed om det, vil vi måtte ta en avgjørelse uten å ha hørt ditt syn i saken. Det er derfor svært viktig at du stiller i møtet.

Med vennlig hilsen

\_\_\_\_\_\_\_\_\_\_\_\_\_\_\_